Document ID: 32009R0251

ΚΑΝΟΝΙΣΜΟΫ (ΕΚ) αριθ. 251/2009 ΤΗΣ ΕΠΙΤΡΟΠΉΣ,
της 11 ης Μαρτίου 2009
για την εφαρμογή και την τροποποίηση του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τις σειρές δεδομένων που πρέπει να καταρτιστούν σχετικά με τις στατιστικές διάρθρωσης των επιχειρήσεων και τις αναγκαίες προσαρμογές μετά την αναθεώρηση της στατιστικής ταξινόμησης προϊόντων ανά δραστηριότητα (CPA)
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, σχετικά με τις στατιστικές διάρθρωσης των επιχειρήσεων (1), και ιδίως το άρθρο 11 παράγραφος 2 στοιχεία β) και ε),
Εκτιμώντας τα ακόλουθα:
(1)
Με τον κανονισμό (ΕΚ, Ευρατόμ) αριθ. 58/97 (2) θεσπίστηκε ένα κοινό πλαίσιο για την παραγωγή κοινοτικών στατιστικών σχετικά με τη διάρθρωση, τη δραστηριότητα, την ανταγωνιστικότητα και τις επιδόσεις των επιχειρήσεων στην Κοινότητα. Για λόγους σαφήνειας και εξορθολογισμού, ο ανωτέρω κανονισμός αναδιατυπώθηκε και πολλές διατάξεις του τροποποιήθηκαν ουσιαστικά.
(2)
Ο κανονισμός (ΕΚ) αριθ. 2701/98 της Επιτροπής για τις σειρές δεδομένων που πρέπει να καταρτιστούν σχετικά με τις στατιστικές διάρθρωσης των επιχειρήσεων (3) πρέπει να τροποποιηθεί, ώστε να ληφθούν υπόψη οι προαναφερθείσες αλλαγές. Για λόγους σαφήνειας πρέπει να αντικατασταθεί από τον παρόντα κανονισμό.
(3)
Είναι ανάγκη να διευκρινιστεί η συχνότητα της κατάρτισης των πολυετών στατιστικών για τη διάρθρωση των επιχειρήσεων και η κατανομή των αποτελεσμάτων για την παραγωγή στατιστικών για τη διάρθρωση των επιχειρήσεων, ώστε να παράγονται συγκρίσιμα και εναρμονισμένα δεδομένα για τα κράτη μέλη.
(4)
Είναι απαραίτητο να προσαρμοσθούν ορισμένοι τίτλοι των χαρακτηριστικών του παραρτήματος V μετά την αναθεώρηση της στατιστικής ταξινόμησης των προϊόντων κατά δραστηριότητα (CPA).
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συχνότητα της κατάρτισης πολυετών στατιστικών και η κατανομή των αποτελεσμάτων που αναφέρονται στα άρθρα 3 και 7 του κανονισμού (ΕΚ) αριθ. 295/2008 διευκρινίζονται στις σειρές δεδομένων που ορίζονται στο παράρτημα Ι του παρόντος κανονισμού.
Τα κράτη μέλη καταρτίζουν αυτές τις σειρές δεδομένων για το έτος αναφοράς 2008 και τα επόμενα έτη.
Άρθρο 2
Ο κανονισμός (ΕΚ) αριθ. 2701/98 καταργείται.
Ωστόσο, εξακολουθεί να εφαρμόζεται όσον αφορά τις σειρές δεδομένων που διαβιβάζονται για τα έτη αναφοράς έως και το 2007.
Άρθρο 3
Το παράρτημα V του κανονισμού (ΕΚ) αριθ. 295/2008 τροποποιείται σύμφωνα με το παράρτημα II του παρόντος κανονισμού.
Άρθρο 4
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Μαρτίου 2009.

Labels: 4
19